Janko Lehotský v programe Legendy popu na STV odhalil, prečo nie je autorom muzikálov. Údajným dôvodom, prečo nesiahol po dráhe muzikálovej má byť "bobulka". Táto mrcha môže za to, že sme sa doteraz nedočkali žiadneho muzikálového diela od skladateľa známeho mena a speváka v jednej osobe, Janka Lehotského. Pritom, koľkí by sme určite uvítali nejaký muzikál, nejaký remake z minulosti, najlepšie priamo s Marikou Gombitovou, Mirom Žbirkom a pokojne s pomocou ďalších známych tvárí a legiend hudby. Niečo nepremiešané s rapom a hiphopom. Niečo také by malo nepochybne úroveň a hodnotu schopnú byť neopakovateľnou.
Aká že to bobuľka?
Článok prosím neberte celkom vážne. V Legendách popu Janko Lehotský bobuľku myslel ako srandu a Laco Lučenič sa z neho zasmial, že médiá napíšu prevratné odhalenie, že za jeho vyhýbanie sa môže bobuľka. Bobuľkou pritom mal na mysli malý mikrofón upevnený na hlave umožňujúci pohyb a rozprávanie naraz. Článok nie je novinkou informujúcou o príčine Jankovho vyhýbania sa práce na muzikáloch doteraz. Skôr je myšlienkou, že jeho tvorba, talent a skúsenosti by naozaj mohli dať vzniknúť zaujímavému a hodnotnému projektu, ktorý by robil reklamu sám sebe. Kým niektoré muzikály reklamu potrebujú, jeho práca by ju mala myslím si aj sama. Nakoniec, nie je nič potvrdené ani vyvrátené, možno sa predsa len niečoho dočkáme… Čo si myslíte vy?